Salazaria

Salazaria er en slekt av glansvinger som tilhører underfamilien stjertvinger (Theclinae).

Utseende 
Middelsstore stjertvinger, bakvingen med én ganske kort og én lang, tynn stjert. Hannens overside er skinnende blå eller blåfiolett ved svart ytterkant og svart vingespiss. Undersiden er brunlig med to uregelmessige, smale, hvite tverrstriper og to pilformede, oransje flekker ved bakhjørnet.

Levevis 
Larvene lever på planter i lyngfamilien (Ericaceae) i høytliggende områder.

Utbredelse 
Disse artene lever i Sør- og Mellom-Amerika, i den nordlige delen av Andesfjellene i Colombia, Ecuador og Peru.

Systematisk inndeling 
Det synes usikkert om navnet Salazaria er gyldig publisert, eller om det er å regne som et "nakent navn" (nomen nudum) som ikke er gyldig. Dette blir nå (mars 2012) fortsatt vurdert av den internasjonale kommisjonen for zoologisk nomenklatur (ICZN).

 sommerfugler (Lepidoptera)
 gruppe / overfamilie dagsommerfugler (Papilionoidea) 
 familie glansvinger (Lycaenidae) 
 delgruppe Lycaeninae (i vid forstand)
 stjertvinger (Theclinae)
 stamme Eumaeini Doubleday, 1847
 Micandra-gruppen – neotropisk
 slekten Salazaria D'Abrera & Bálint, 2001
 Salazaria elizabetha (Salazar, Vélez & Johnson, 1997)
 Salazaria sala (Hewitson, 1867)
 ?Salazaria sp. 'Ecuador 1'
 ?Salazaria sp. 'Ecuador 2'
 ?Salazaria sp. 'Ecuador 3'
 ?Salazaria sp. 'Ecuador 4'
 ?Salazaria sp. 'Peru'

Litteratur 
 Bilder av voksne og en larve

Eksterne lenker 
 

 Brower, Andrew V. Z. 2007. Salazaria i The Tree of Life Web Project, [http://tolweb.org/ http://tolweb.org 
 www.funet.fi – Salazaria
 Forespørsel til ICZN om å godkjenne Salazaria og noen andre navn som gyldige 

Stjertvinger
Sommerfugler formelt beskrevet i 2001